cyanic-selkie/wikianc huggingface dataset:
เล็กซัส แอลเอส
รุ่นที่ 1 (ค.ศ. 1989 - 1994)
เล็กซัส แอลเอส รุ่นที่ 1 หรือ Lexus LS 400 (UCF10) เปิดตัวในงาน North American International Auto Show ที่เมืองดีทรอยต์ รัฐมิชิแกน แอลเอสได้รับการพัฒนาจากโครงการ F1 ให้เหนือกว่ารถรุ่นอื่นๆ ในด้านของอากาศพลศาสตร์ (ความต้านลม 0.29), ความเงียบภายในห้องโดยสาร (58 เดซิเบล ที่ 100 กิโลเมตรต่อชั่วโมง), ความเร็วสูงสุด, ความประหยัดน้ำมัน ฯลฯ
แอลเอส ใช้เครื่องยนต์ 4.0 ลิตร 1UZ-FE 32 วาล์ว วี8 เกียร์อัตโนมัติ 4 สปีด ให้กำลัง 250 แรงม้า แรงบิดสูงสุด 353 นิวตันเมตร เร่งความเร็วจาก 0-100 กิโลเมตรต่อชั่วโมงได้ใน 8.5 วินาที ความเร็วสูงสุด 250 กิโลเมตรต่อชั่วโมง และยังใช้น้ำมันน้อยกว่าคู่แข่งอื่นๆ ในอเมริกา ทั้งยังมีอุปกรณ์ตกแต่งภายใน เช่น ถุงลมนิรภัย, กระจกมองหลังแบบปรับโดยใช้ไฟฟ้า ตกแต่งภายในด้วยไม้วอลนัต และเบาะหนัง มีการใช้เทคโนโลยีใหม่ล่าสุดในสมัยนั้นกว่า 300 เทคโนโลยี ส่วนใหญ่เป็นเทคโนโลยีเพื่อความเงียบและนุ่มนวลภายในห้องโดยสาร มีราคาอยู่ที่ประมาณ 35,000 ดอลลาร์สหรัฐ
ในปลายปี ค.ศ. 1992 แอลเอสรุ่นแรกได้รับการปรับโฉมเล็กน้อย (Minor Change) โดยจะยึดข้อคิดเห็นของผู้ใช้รถและผู้ขายเป็นสำคัญ เช่น เพิ่มขนาดของดิสก์เบรก, เพิ่มขนาดฐานล้อ, แสดงผลอุณหภูมิภายนอก, มาตรวัดระยะทางแบบดิจิตอล, เปลี่ยนไปใช้เครื่องปรับอากาศแบบ Non-CFC และเทคโนโลยีอื่นๆอีกมาก ทำให้ราคาของรุ่นแรกหลังปรับโฉมแล้ว ขึ้นไปอยู่ที่ 50,000 ดอลลาร์สหรัฐ แต่ก็ยังคงมีภาพลักษณ์ที่น่าเชื่อถือ และประสบความสำเร็จอย่างมาก โดยเฉพาะการส่งออก
รุ่นที่ 2 (ค.ศ. 1994 - 2000)
เล็กซัส แอลเอส รุ่นที่ 2 หรือ Lexus LS 400 (UCF20) ใช้เครื่องยนต์ 4.0 ลิตร 1UZ-FE วี8 (8สูบ) กำลังสูงสุด 260 แรงม้า แรงบิดสูงสุด 336 นิวตันเมตร เร่งความเร็วจาก 0-100 กิโลเมตรต่อชั่วโมงใน 7.5 วินาที แอลเอสรุ่นที่ 2 ได้รับการพัฒนาในเรื่องของฉนวนกันเสียงภายนอก, ความแข็งแกร่งของตัวถัง, พัฒนาระบบเบรก, อากาศพลศาสตร์ (ความต้านลมลดลงเหลือ 0.28), เพิ่มระยะฐานล้อขึ้น 36 มิลลิเมตร, และตัวรถเบาลง, ประหยัดน้ำมันมากขึ้น, ปรับปรุงช่วงล่างและกันชน
ด้านการตกแต่งภายใน มีการใช้เทคโนโลยีเครื่องปรับอากาศแบบ Dual Zone คือ ใช้ระบบปรับอากาศแยกส่วน ซ้าย-ขวา สามารถปรับตั้งเครื่องปรับอากาศได้ต่างกัน, เครื่องเล่น CD แบบใส่ได้หลายแผ่น และกดปุ่มเปลี่ยนแผ่นได้, ระบบนำทางจีพีเอส และอื่นๆ ราคาในช่วงนี้อยู่ที่ประมาณ 51,000 ดอลลาร์สหรัฐ
ในปลาย ค.ศ. 1997 แอลเอสรุ่นที่สอง ได้มีการปรับโฉม Minor Change ครั้งนี้ แอลเอสได้เปลี่ยนไปใช้เกียร์อัตโนมัติ 5 สปีด และเครื่องยนต์หัวฉีดแบบ VVT-i (เครื่องแบบเดียวกับที่เริ่มในในโตโยต้า โคโรลล่า (อัลติส) รุ่นที่ 9 ในอีก 5 ปีถัดมา) ด้านภายใน ก็มีการใช้จอแสดงผลแบบดิจิตอล แสดงตัวเลขความเร็วเฉลี่ย อัตราการใช้น้ำมันแบบเฉลี่ยและเรียลไทม์ ซึ่งคำนวณจากคอมพิวเตอร์ในรถยนต์ และยังมีระบบสั่งการผ่านระบบไวร์เลส เพื่อส่งสัญญาณคำสั่ง เช่น ติดตั้งระบบประตูโรงรถแบบไฟฟ้า แล้วติดตั้งอุปกรณ์ไวร์เลสของเล็กซัสเข้าไป จะสามารถกดปุ่มสั่งให้ประตูโรงรถเปิดได้จากในรถ โดยไม่ต้องลงจากรถ และไม่ต้องให้ผู้อื่นมาเปิดให้ รวมทั้งระบบ Smart Entry คือใช้กุญแจแบบ Keyless (แบบไม่ต้องเสียบแล้วบิด เข้าไปในรถแล้วกดปุ่มสตาร์ทบนกุญแจ), ถุงลมนิรภัยด้านข้าง และอีกมากมาย
รุ่นที่ 3 (ค.ศ. 2000 - 2006)
แอลเอสรุ่นที่ 3 มีระบบจอแสดงผลแบบแอลซีดีทัชสกรีน (จอสัมผัส) อยู่กลางคอนโซล มีเครื่องฟอกอากาศในรถ และอีกมากมาย ราคาในช่วงนี้ รุ่นมาตรฐานอยู่ที่ 55,000 ดอลลาร์สหรัฐ และรุ่นท็อปอยู่ที่ราว 70,000 ดอลลาร์สหรัฐ
Minor Change ของรุ่นที่ 3 ปรับโฉมใน ค.ศ. 2003 ครั้งนี้ เปลี่ยนไปใช้เกียร์อัตโนมัติ 6 สปีด ไฟท้ายแบบแอลอีดี มีถุงลมนิรภัยที่เข่า, บลูทูธ, กล้องมองหลัง (Rear View Camera), ระบบสัญญาณเตือนเมื่อเข้าใกล้วัตถุเกินไป (ป้องกันการชน) รวมไปถึงกุญแจอิเล็กทรอนิกส์ ส่งสัญญาณปลดล็อกประตูได้โดยเจ้าของไม่ต้องควักกุญแจออกจากกระเป๋า
รุ่นที่ 4 (ค.ศ. 2006 - 2017)
เล็กซัส แอลเอส รุ่นที่ 4 หรือ Lexus LS 460 (USF40) ใช้เครื่องยนต์ 4.6 ลิตร 1UR-FSE วี8 ให้กำลังสูงสุด 380 แรงม้า แรงบิดสูงสุด 498 นิวตันเมตร เกียร์อัตโนมัติ 8 สปีด AA80E เร่งความเร็วจาก 0-100 กิโลเมตรต่อชั่วโมงใน 5.7 วินาที นอกจากนี้ นังมีรุ่นพิเศษ 460L เป็นรุ่นตัวถังยาว ฐานล้อยาว ราคาอยู่ที่ประมาณ 61,000 ดอลลาร์ สำหรับรุ่นมาตรฐาน และ 71,000 ดอลลาร์สำหรับรุ่น 460L
ในรุ่นนี้ ยุติการผลิตแอลเอสในประเทศญี่ปุ่น เพราะความที่โตโยต้า เมื่อมีแอลเอสอยู่ในเครือเล็กซัส แล้วมีรถเกรดใกล้เคียงกับแอลเอสขายในญี่ปุ่นด้วย ทำให้ขัดยอดขายกันเอง โตโยต้าจึงจำต้องแยกตลาดออกไปโดยให้แอลเอส ไปขายอยู่ในแถบอเมริกา และประเทศที่นิยมพวงมาลัยซ้าย ส่วนแถบเอเชีย จะใช้ โตโยต้า คราวน์ มาเจสตา และ โตโยต้า เซลซิเออร์
ค.ศ. 2007 เล็กซัสออกรถรุ่น แอลเอส ไฮบริดออกมา ขายควบคู่กับแอสธรรมดา ซึ่งรถไฮบริดเป็นรถที่ใช้แบตเตอรี่แบบพิเศษ มีการจัดการระบบไฟฟ้าต่างจากรถทั่วไป โดยที่รถไฮบริดสามารถชาร์จไฟเข้าแบตเตอรี่ และนำไฟฟ้าจากแบตเตอรี่มาช่วยในการขับขี่ในบางช่วงจังหวะ ทำให้ลดการใช้น้ำมันได้ประมาณ 20-50% แล้วแต่นิสัยการขับขี่ ส่วนไมเนอร์เชนจ์ของรุ่นที่ 4 เกิดใน ค.ศ. 2009 ปัจจุบัน ราคาของแอลเอสในต่างประเทศ อยู่ที่ประมาณ 71,000-93,000 ดอลลาร์สหรัฐ (2.3-3.0 ล้านบาท) แต่ในประเทศไทย เนี่องจากมีต้นทุนสูงจากภาษีนำเข้า ราคาในประเทศไทย อยู่ที่ 9.24 - 11.14 ล้านบาท
ตลอดเวลาที่ผ่านมา เล็กซัส แอลเอส มีชื่อเสียงในแง่ดีมาตลอด ทั้งปฏิกิริยาทางสังคม ยอดขาย และรางวัล แอลเอสได้รับรางวัลมาแล้วนับไม่ถ้วน เช่น รางวัลรถยนต์ยอดเยี่ยมแห่งปีระดับโลก (World Car of the Year) ประจำปี 2007, รางวัลรถยนต์ยอดเยี่ยมแห่งปีระดับนานาชาติ (International Car of the Year) 2007, รถยนต์ยอดเยี่ยมแห่งปี ระดับโลก จากนิตยสาร Wheels, Car and Driver, Consumer Reports, Fleet World, MotorWeek และยังได้รับรางวัลประเภทระบบความปลอดภัยยอดเยี่ยม จาก Auto Build, Kiplinger และระบบการป้องกันการโจรกรรมยอดเยี่ยมจาก What Car?, รางวัลเครื่องยนต์ยอดเยี่ยม จากชมรมวิศวกรยานยนต์นานาชาติ (Society of Automotive Engineers International) และรางวัลเกียรติยศด้านวิศวกรรมเครื่องยนต์จาก Ward's
รุ่นที่ 5 (ค.ศ. 2017 - ปัจจุบัน)
บริษัท โตโยต้า มอเตอร์ คอร์ปอเรชั่น, บริษัท โตโยต้า มอเตอร์ ประเทศไทย จำกัด และ เลกซัส อินเตอร์เนชั่นแนล ร่วมกันแถลงข่าวเปิดตัวรถหรูฟูลไซส์ Lexus LS รุ่นใหม่เจนเนอเรชั่น 5 ที่ได้รับการออกแบบใหม่ทั้งหมด ภาพลักษณ์สปอร์ตกว่าที่เคย ตัวรถพัฒนาขึ้นบนแพลทฟอร์มใหม่ TNGA – Toyota New Global Architecture เช่นเดียวกับรถรุ่นใหม่อย่าง Toyota Auris, Toyota Prius และ Toyota C-HR.
เลกซัส LS ใหม่ นับเป็นเจนเนอเรชั่นที่ 5 พัฒนาขึ้นโดยเน้นการผสมผสานรูปลักษณ์และเสน่ห์แห่งยนตกรรมแถวหน้าที่เปี่ยมด้วยความหรูหรา ผ่านมาตรฐานฝีมือการผลิตและความเอาใจใส่ขั้นสูงแบบญี่ปุ่นที่ขึ้นชื่อด้านความปราณีตและพิถีพิถัน (Takumi Craftsmanship) อันเป็นเอกลักษณ์ เลกซัส LS จึงสะท้อนถึงขนบธรรมเนียมในการต้อนรับและการบริการแบบญี่ปุ่นที่เรียกว่า “Omotenashi” ด้วยการทำให้ทุกรายละเอียดของยนตกรรมนี้ นำมาซึ่งบรรยากาศแห่งความสงบและความผ่อนคลาย สร้างช่วงเวลาอันน่าจดจำ มิอาจลืมเลือน เลกซัส LS ใหม่ เผยโฉมสู่สาธารณชนเป็นครั้งแรกเมื่อเดือนมกราคม พ.ศ. 2560 ที่ประเทศสหรัฐอเมริกา และสำหรับประเทศไทยนั้น ถือเป็นประเทศแรกในภูมิภาคเอเชียตะวันออกเฉียงใต้ ที่ได้นำเสนอความหรูหราสมบูรณ์แบบของเลกซัส LS ใหม่ ให้ลูกค้าชาวไทยได้สัมผัส
มร.มิจิโนบุ ซึงาตะ เจ้าหน้าที่บริหาร บริษัท โตโยต้า มอเตอร์ คอร์ปอเรชั่น และกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด กล่าวว่า “LS400 เปิดตัวสู่ตลาดในประเทศไทยเป็นครั้งแรกเมื่อปี พ.ศ. 2535 ณ เวลานั้นเลกซัสดึงความสนใจจากกลุ่มลูกค้าชาวไทยที่มีมุมมองในการแสวงหาความแตกต่างเพื่อรถระดับหรูที่ดีที่สุดท่ามกลางตัวเลือกอื่น ปัจจุบัน เลกซัส ได้รับความไว้วางใจและเป็นที่รักของกลุ่มคนไทยที่รับรู้ถึงความน่าเชื่อถือของผลิตภัณฑ์ เราขอเรียกคนเหล่านี้ด้วยความเคารพว่าเป็น “แฟนพันธุ์แท้ของเลกซัส LS” ซึ่งปัจจุบันมีมากกว่า 700 ท่าน ผมขอแนะนำ เลกซัส LS ใหม่ เจนเนอเรชั่นที่ 5 นอกจากจะมีบทบาทเป็นรถรุ่นเรือธงของแบรนด์เลกซัสแล้ว เลกซัส LS ใหม่ ยังจะเป็นผู้นำในการพาเลกซัสสู่อนาคต และจะพลิกเกมด้วยการเพิ่มคุณค่าทางอารมณ์ความรู้สึกเข้าไปในแบรนด์ของเรา ทำให้แบรนด์เลกซัสมีความเร้าใจมากยิ่งขึ้น”
มร. โคจิ ซาโต้ ผู้อำนวยการฝ่ายอาวุโส เลกซัส อินเตอร์เนชั่นแนล กล่าวว่า “เลกซัส LS เจนเนอเรขั่นที่ 5 พัฒนาขึ้น เพื่อสร้างนิยามใหม่แห่งความหรูหรา โดยคงไว้ซึ่ง DNA ของเลกซัส LS รุ่นแรก และได้ให้ความสำคัญเป็นพิเศษกับสุนทรียภาพการขับขี่อันยอดเยี่ยม ด้วยการออกแบบให้คงความเป็น LS แบบดั้งเดิม แต่เพิ่มความประทับใจในการออกแบบด้านอารมณ์ความรู้สึกเพื่อกระตุ้นทุกโสตสัมผัส โดยเลกซัส LS นับเป็นรุ่นเรือธงที่รวมนวัตกรรมด้านยานยนต์ของเลกซัส เป็นตัวตนที่เหนือกว่ายานยนต์ระดับหรูแบบเดิมอย่างสิ้นเชิง ภายใต้หลักการพัฒนา 4 จุดหลัก ดังนี้
- “การออกแบบที่กล้าจะแตกต่าง” (Brave Design): โดดเด่นด้วยการออกแบบภายนอกที่เร่งเร้าและดุดัน มาพร้อมเส้นสายโฉบเฉี่ยวเฉพาะตัว ห้องโดยสารภายในหรูหราเหนือระดับ ให้ความ สำคัญสูงสุดสำหรับความสะดวกสบายของผู้โดยสารตอนหลัง - “ความปราณีตและความพิถีพิถัน” (Takumi Craftsmanship): สะท้อนผ่านการออกแบบที่ผสานความงดงามแห่งศิลปะดั้งเดิมของญี่ปุ่นกับเทคโนโลยีการผลิตอันก้าวล้ำ ละเมียดละไมในทุกรายละเอียดประดุจงานหัตถศิลป์ชั้นสูง - "สมรรถนะที่เร้าใจ” (Exhilarating Performance): แรงเต็มสมรรถนะด้วยขุมพลังเครื่องยนต์ 3 รูปแบบ อัตราเร่งนุ่มนวลตอบสนองความรู้สึกผู้ขับขี่ ควบคุมการทรงตัวได้อย่างมั่นใจ และตัวถังรถพัฒนาอย่างสมบูรณ์ เพื่อการขับขี่ที่รื่นรมย์    - “เทคโนโลยีแห่งอนาคต” (Imaginative Technology): ครบครันและล้ำหน้าด้วยเทคโนโลยีระดับสูง เติมเต็มสุนทรียภาพความบันเทิงด้วยเครื่องเสียง Mark Levinson และมั่นใจสูงสุดด้วยระบบความปลอดภัย Lexus Safety System Plus”
เลกซัส LS เจนเนอเรชั่นที่ 5 มาพร้อมกับระบบเครื่องยนต์ 3 ทางเลือก เพื่อตอบสนองความต้องการที่แตกต่าง ไม่ว่าจะเป็น ระบบไฮบริด เครื่องยนต์ V6 ขนาด 3.5 ลิตร ในรุ่น LS 500h เต็มสมรรถนะยิ่งขึ้นและเป็นมิตรกับสิ่งแวดล้อมที่มาพร้อมกับชุดเกียร์ใหม่ Lexus Multi Stage Hybrid สุดยอดนวัตกรรมที่จะทำให้เครื่องไฮบริดขับสนุกเร้าใจยิ่งขึ้น อีกทั้งเครื่องยนต์ใหม่แบบเทอร์โบชาร์จคู่ V6 ขนาด 3.5 ลิตร ในรุ่น LS 500 มาพร้อมเกียร์อัตโนมัติ Direct Shift 10 ระดับ ตอบสนองสุนทรียะด้านการขับขี่สูงสุด และ เครื่องยนต์ V6 ขนาด 3.5 ลิตร ในรุ่น LS 350 ให้ความนุ่มนวลตลอดการขับขี่ ยิ่งไปกว่านั้นด้วยแนวทางการออกแบบชั้นเยี่ยม L-finesse ทำให้เลกซัส LS เป็นยนตกรรมที่สมบูรณ์แบบในทุกรายละเอียด
กีฬาบาสเกตบอลในโอลิมปิกฤดูร้อน
กีฬาบาสเกตบอลในโอลิมปิก (Basketball) ในโอลิมปิก ค.ศ. 1904 ที่เมืองเซนต์หลุยส์ รัฐมิสซูรี สหรัฐอเมริกา บาสเกตบอลชายได้เป็นกีฬาสาธิต ปี ค.ศ. 1908 มีการเปลี่ยนแปลงกฎจากที่ให้ผู้เล่นที่ทำฟาล์ว 5 ครั้ง ถูกตัดสิทธิ์ไม่ให้เล่นในเกมนั้น เป็นการให้อีกฝ่ายได้ชู้ตลูกโทษ 1 หรือ 2 ลูก บวกเพิ่มพิเศษอีก 1 ลูก ในปี 1936 กีฬาบาสเกตบอลชายได้รับการบรรจุให้เป็นกีฬาชิงเหรียญในโอลิมปิกเป็นครั้งแรก ที่กรุงเบอร์ลิน ประเทศเยอรมนี คราวนั้นยังแข่งขันกลางแจ้งบนคอร์ทดินของสนามเทนนิส ทีมชาติสหรัฐฯ ซึ่งตอนนั้นมีชื่อเรียกว่า แมคเฟอร์สันโกล๊บออยเลอร์ส (McPherson Globeoilers) ได้เหรียญทองโอลิมปิกจากการเอาชนะทีมแคนาดาไปด้วยคะแนน 19 : 8 ที่ได้แต้มกันน้อยนั้นก็เป็นผลมาจากฝนตกสนามเฉอะแฉะ ทำให้ยากต่อการเล่น โดยเฉพาะการเลี้ยงบอล ส่วนบาสเกตบอลหญิงโอลิมปิกเกิดขึ้นครั้งแรกในปี 1976 ที่เมืองมอนทรีออล ประเทศแคนาดา
ทีมบาสเกตบอลสหรัฐฯ เป็นทีมที่น่าเกรงขามที่สุด และครองความเป็นจ้าวมานานกว่า 50 ปี ได้เหรียญทองบาสเกตบอลโอลิมปิก 7 เหรียญแรก เสียให้กับสหภาพโซเวียต 3 ครั้ง ในปี ค.ศ. 1972 ค.ศ. 1980 และ ค.ศ. 1988 แต่ในปี 1980 นั้น ทีมสหรัฐฯไม่ได้ร่วมแข่ง เนื่องจากบอยคอตต์สหภาพโซเวียต แล้วปี 1992 ดรีมทีมของสหรัฐฯก็ได้เหรียญทอง โดยทำคะแนนทิ้งห่างคู่แข่งเฉลี่ยเกมละ 40 คะแนน
พระเจ้าไท่อู้
พระเจ้าไท่อู้  เป็นกษัตริย์รัชกาลที่ 9 แห่งราชวงศ์ชางในประวัติศาสตร์จีน ทรงครองราชย์ระหว่าง 1555 ปีก่อนคริสตกาล	 - 1480 ปีก่อนคริสตกาล ปีรัชกาลยาวนานถึง 75 ปี เมื่อ 1480 ปีก่อนคริสตกาล พระองค์สวรรคต พระเจ้าจงติง พระราชโอรสขึ้นสืบราชวงศ์
ปีรัชกาลของพระองค์ยาวนานที่สุดในราชวงศ์ชาง โดยในรัชสมัยของพระองค์การเก็บเกี่ยวผลผลิตทางเกษตรกรรมได้ผลดีมาก ในสมัยของพระองค์มีทูตจากชาติพันธุ์อื่น ๆ มาเจริญทางพระราชไมตรีด้วย
ราชรถน้อย
ราชรถน้อย มีรูปแบบคล้ายคลึงกับพระมหาพิชัยราชรถ และพระเวชยันตราชรถ เกือบทุกประการเพียงแต่มีขนาดเล็กกว่ามาก โดยส่วนตัวรถที่แกะสลักลงรักปิดทองประดับกระจก คานที่ยื่นออกมาเป็นรูปนาคราช บนราชรถมีบุษบกตั้งอยู่เช่นเดียวกัน ในราชรถน้อยหนึ่งองค์ ใช้จำนวนพลฉุดชัก 74 นาย คือ ด้านหน้า 56 นาย และด้านหลัง 18 นาย
นอกจากนี้ ราชรถน้อยยังมีการเรียกชื่อที่ต่างออกไปตามหน้าที่ขงแต่ละองค์ คือองค์ที่ทำหน้าที่เป็น รถพระนำ (อ่านพระอภิธรรมนำกระบวน) เรียกอย่างย่อว่า “รถสวด” องค์ที่ทำหน้าที่เป็นรถโปรยข้าวตอกเรียกอย่างย่อว่า “รถโปรย” และ สำหรับองค์ที่โยงภูษาโยง จากพระบรมโกศ เรียกอย่างย่อว่า “รถโยง”
เดอะเกม (เกมทางจิต)
เดอะเกม (The Game) เป็นเกมทางจิต (mental game) ที่มีเป้าหมายในการหลีกเลี่ยงการนึกถึงเดอะเกมเอง ผู้เล่นถือว่าแพ้เมื่อนึกถึงเดอะเกม และต้องประกาศทุกครั้งที่แพ้ รูปแบบของเดอะเกมส่วนใหญ่ไม่มีการชนะ อาจถือว่าคนทั้งโลกหรือคนที่รู้เกี่ยวกับเดอะเกมทั้งหมดกำลังเล่นเกมนี้อยู่ตลอดเวลาขึ้นอยู่กับแต่ละแบบของเดอะเกม มักมีการพัฒนาเทคนิคต่าง ๆ เพื่อเพิ่มจำนวนคนที่รู้เกี่ยวกับเดอะเกมและเพิ่มจำนวนการแพ้
แม้จะไม่มีใครรู้ต้นกำเนิดของเดอะเกมเลโอ ตอลสตอยได้เล่นเกมที่ใช้กระบวนการประชดใน ค.ศ. 1840
วีธีการเล่น
มีกฎหลักสามข้อที่มักถูกใช้ในเดอะเกม:
ความหมายของการนึกถึงเดอะเกมไม่ชัดเจนนัก หากผู้เล่นพูดเกี่ยวกับเดอะเกมโดยที่ไม่รู้ตัวว่าพวกเขาได้แพ้ แบบนี้อาจถือว่าแพ้หรือไม่แพ้ก็ได้ หากคนพูดว่า "เดอะเกมคืออะไร" ก่อนจะรู้กฎของเกมจะนับว่าแพ้หรือไม่ก็แล้วแต่จะตีความ บางครั้งมีการตีความว่าผู้เล่นไม่ถือว่าแพ้หากคนอื่นประกาศการพ่ายแพ้ แม้กฎข้อที่สองจะสื่อว่าผู้เล่นแพ้ไม่ว่าจะนึกถึงเดอะเกมจากอะไรก็ตาม หลังผู้เล่นประกาศการพ่ายแพ้ของตน หรือหลังผู้เล่นนึกถึงเดอะเกม บางครั้งมีการอนุญาตให้มีระยะผ่อนผันระหว่าง 3 วินาที จนถึง 30 นาที เพื่อลืมเกี่ยวกับเดอะเกม ในระหว่างนั้นผู้เล่นไม่สามารถแพ้เดอะเกมได้อีกครั้ง
กฎทั่วไปไม่ได้ระบุว่าเดอะเกมจะจบลงเมื่อไหร่ อย่างไรก็ตามผู้เล่นบางคนกล่าวว่าเดอะเกมจะจบต่อเมื่อนายกรัฐมนตรีสหราชอาณาจักรประกาศออกโทรทัศน์ว่า "เดอะเกมได้ยุติลงแล้ว"
กลยุทธ์
กลยุทธ์มุ่งไปที่การทำให้คนอื่นแพ้เดอะเกม วิธีที่มักถูกใช้ได้แก่การพูดว่า "เดอะเกม" หรือการเขียนเกี่ยวกับเดอะเกมบนกระดาษโน้ตและซ่อนไว้ บนรอยขูดขีดเขียน หรือบนธนบัตร
เมื่อเวลาผ่านไปมักมีการเชื่อมโยงอย่างอื่นเข้ากับเดอะเกมทำให้ผู้เล่นแพ้ ผู้เล่นบางคนมีความสุขในการคิดหาวิธีกลั่นแกล้งให้คนอื่นแพ้เดอะเกม
กลยุทธ์อื่นได้แก่การใช้ผลิตภัณฑ์ต่าง ๆ เช่น เสื้อยืด ปุ่มกด แก้วน้ำ โปสเตอร์ และสติกเกอร์ติดรถ เพื่อโฆษณาเดอะเกม นอกจากนี้เดอะเกมยังแผร่กระจายทางเว็บไซต์สังคมออนไลน์ เช่น เฟซบุ๊กและทวิตเตอร์
จุดกำเนิด
ต้นกำเนิดของเดอะเกมนั้นไม่แน่นอน บนบทความข่าว ค.ศ.​ 2008 Justine Wettschreck กล่าวว่าน่าจะมีการเล่นเดอะเกมตั้งแต่ต้นคริสต์ทศวรรษ 1990 และอาจเริ่มขึ้นในประเทศออสเตรเลียหรืออักฤษ ทฤษฎีหนึ่งมีว่าเดอะเกมอาจถูกคิดต้นในเมืองลอนดอนเมื่อ ค.ศ.​1996 หลังวิศวกรชาวอังกฤษสองคนตกรถไฟเที่ยวสุดท้ายและต้องรอที่สถานีรถไฟทั้งคืน พวกเขาพยายามไม่นึกถึงสถานการณ์ของพวกเขาและใครก็ตามที่นึกถึงมันก่อนถือว่าแพ้ อีกทฤษฎีหนึ่งเกิดขึ้นใน ค.ศ. 1996 เช่นกัน โดยกล่าวว่าเดอะเกมถูกคิดค้นโดย Jamie Miller เพื่อสร้างความรำคาญแก่คนอื่น
วิจิตร สุพินิจ
วิจิตร สุพินิจ (14 กรกฎาคม พ.ศ. 2484 - 11 กุมภาพันธ์ พ.ศ. 2561) อดีตคณบดีบัณฑิตวิทยาลัย สาขาบริหารธุรกิจ มหาวิทยาลัยสยาม อดีตผู้ว่าการธนาคารแห่งประเทศไทย และอดีต ประธานคณะกรรมการกำกับหลักทรัพย์และตลาดหลักทรัพย์
ประวัติ
วิจิตร สุพินิจ หรือ ดร.วิจิตร สุพินิจ เกิดเมื่อวันที่ 14 กรกฎาคม พ.ศ. 2484 เป็นบุตรคนที่ 4 จากพี่น้อง 8 คน ของหล่อ กับผิว สุพินิจ สำเร็จการศึกษาที่โรงเรียนปราจิณราษฎรอำรุง,โรงเรียนกรุงเทพคริสเตียนวิทยาลัย,โรงเรียนสวนกุหลาบวิทยาลัยและโรงเรียนเตรียมอุดมศึกษา จบการศึกษา B.A. (Economics and Social Studies with Hons Class 2 Division 2) University of Manchester จากประเทศอังกฤษ พ.ศ. 2509 M.A. (International and Foreign Economics Ad) Yale University จากสหรัฐอเมริกา พ.ศ. 2515 ปริญญาบัตรหลักสูตรการป้องกันราชอาณาจักร วิทยาลัยป้องกันราชอาณาจักร พ.ศ. 2532
รับราชการ
ดร.วิจิตร สุพินิจ เริ่มรับราชการครั้งแรกเมื่อ พ.ศ. 2509 เป็นเศรษฐกร ฝ่ายวิชาการ พ.ศ. 2515 เป็นหัวหน้าเศรษฐกร ฝ่ายวิชาการ พ.ศ. 2516 เป็นหัวหน้าหน่วยการเงินระหว่างประเทศ ฝ่ายวิชาการ พ.ศ. 2518 เป็นผู้ช่วยผู้อำนวยการฝ่ายวิชาการ พ.ศ. 2519 เป็นผู้ช่วยผู้อำนวยการฝ่ายการต่างประเทศ พ.ศ. 2521 เป็นรองผู้อำนวยการฝ่ายการต่างประเทศ พ.ศ. 2529 เป็นผู้อำนวยการฝ่ายการธนาคาร เป็นพ.ศ. 2531 ผู้ช่วยผู้ว่าการธนาคารแห่งประเทศไทย พ.ศ. 2533 เป็นรองผู้ว่าการธนาคารแห่งประเทศไทย 1 ตุลาคม พ.ศ. 2533 ได้รับการแต่งตั้งเป็นผู้ว่าการ ธนาคารแห่งประเทศไทย ก่อนจะลาออกเมื่อ 1 กรกฎาคม พ.ศ. 2539 เพราะล้มเหลวในการแก้ไขปัญหาธนาคารกรุงเทพฯ พาณิชย์การหรือแบงก์บีบีซี
รอเบิร์ต คอนเควสต์
จอร์จ รอเบิร์ต แอคเวิร์ธ คอนเควสต์ (George Robert Acworth Conquest, 15 กรกฎาคม ค.ศ. 1917 – 3 สิงหาคม ค.ศ. 2015) เป็นนักประวัติศาสตร์และกวีชาวบริติช-อเมริกัน เกิดที่เมืองเกรตมัลเวิร์นในปี ค.ศ. 1917 เป็นบุตรของรอเบิร์ต ฟอลเกอร์ เวสคอต คอนเควสต์และโรซามุนด์ อลิส แอคเวิร์ธ คอนเควสต์เรียนที่วิทยาลัยวินเชสเตอร์และมหาวิทยาลัยกราโนเบิล ก่อนจะเรียนจบด้านปรัชญา การเมืองและเศรษฐศาสตร์ และปริญญาเอกด้านประวัติศาสตร์โซเวียตที่วิทยาลัยมอดลินในออกซฟอร์ด ในช่วงสงครามโลกครั้งที่สอง เขาทำงานที่กรมทหารราบออกซฟอร์ดเชอร์และบักกิงแฮมเชอร์ ก่อนจะถูกส่งไปทำงานกับกองทัพบัลแกเรียและคณะกรรมาธิการควบคุมฝ่ายสัมพันธมิตร
หลังสงครามสิ้นสุด คอนเควสต์กลับมาอังกฤษและทำงานที่กระทรวงวิจัยสารสนเทศในลอนดอน ซึ่งเป็นกระทรวงที่ทำหน้าที่รวบรวมข้อมูลเกี่ยวกับคอมมิวนิสต์โซเวียต ในปี ค.ศ. 1956 เขาลาออกมาเป็นนักเขียนและนักประวัติศาสตร์อิสระ ในปี ค.ศ. 1968 คอนเควสต์เผยแพร่หนังสือ The Great Terror ซึ่งเป็นหนังสือเล่มแรก ๆ ในโลกตะวันตกที่บรรยายถึงการกวาดล้างใหญ่ในโซเวียตช่วง ค.ศ. 1936-1938 หลังจากนั้นเขาย้ายไปอยู่ที่รัฐแคลิฟอร์เนียเพื่อทำงานที่สถาบันฮูเวอร์ มหาวิทยาลัยสแตนฟอร์ด และเป็นภาคีสมาชิกสถาบันรัสเซีย มหาวิทยาลัยโคลัมเบียและศูนย์นักวิชาการระหว่างประเทศวูดโรว์ วิลสัน นอกเหนือจากงานด้านประวัติศาสตร์แล้ว คอนเควสต์ยังเขียนนิยายแนววิทยาศาสตร์และเป็นกวีคนสำคัญของขบวนการ "The Movement" ซึ่งนิยมความเรียบง่าย ปฏิเสธแนวคิดศิลปะจินตนิยม
ด้านชีวิตส่วนตัว คอนเควสต์มีบุตร 3 คนจากการแต่งงานทั้งหมด 4 ครั้ง เขาเสียชีวิตด้วยภาวะการหายใจล้มเหลวที่เมืองสแตนฟอร์ด ในปี ค.ศ. 2015
เจ้าชายโฮกุน มกุฎราชกุมารแห่งนอร์เวย์
เจ้าชายโฮกุน มกุฎราชกุมารแห่งนอร์เวย์ (พระนามเต็ม โฮกุน มักนุส, พระราชสมภพ 20 กรกฎาคม พ.ศ. 2516 ณ กรุงออสโล ประเทศนอร์เวย์) พระราชโอรสในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ พระองค์มีพระเชษฐภคินีคือ เจ้าหญิงมาร์ธา ลุยเซอ
พระประวัติ
เจ้าชายโฮกุน มกุฎราชกุมารแห่งนอร์เวย์ เสด็จพระราชสมภพเมื่อวันที่ 20 กรกฎาคม พ.ศ. 2516 ณ โรงพยาบาลแห่งชาตินอร์เวย์ กรุงออสโล ประเทศนอร์เวย์ เป็นพระราชโอรสในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ พระองค์มีพระบิดาและพระมารดาอุปถัมภ์คือ สมเด็จพระราชาธิบดีโอลาฟที่ 5 แห่งนอร์เวย์, เจ้าชายคาร์ล เบอร์นาดอตต์, สมเด็จพระราชาธิบดีคาร์ลที่ 16 กุสตาฟแห่งสวีเดน, เจ้าหญิงแอนน์ พระวรราชกุมารี เนื่องจากพระองค์ได้สืบเชื้อสายมาจากสมเด็จพระเจ้าเอ็ดเวิร์ดที่ 7 แห่งสหราชอาณาจักร พระองค์จึงอยู่ในลำดับที่ 16 ของการสืบราชบัลลังก์แห่งสหราชอาณาจักร และถือเป็นพระญาติชั้นที่สามของเจ้าชายชาลส์ เจ้าชายแห่งเวลส์
อย่างไรก็ตามใน พ.ศ. 2533 ได้มีการเปลี่ยนแปลงกฎมนเทียรบาลขึ้น เพื่อให้สิทธิแก่พระบุตรองค์แรก แต่กฎมนเทียรบาลดังกล่าวกลับไม่มีผลย้อนหลัง พระเชษฐภคินีเพียงพระองค์เดียวคือเจ้าหญิงมาร์ธา ลุยเซอ จึงอยู่ลำดับสืบราชสมบัติต่อจากพระบุตรของมกุฎราชกุมาร และเจ้าชายโฮกุนจึงดำรงตำแหน่งเป็นมกุฎราชกุมารต่อไป
การศึกษา
มกุฎราชกุมารโฮกุนได้เข้าศึกษาในกองทัพเรือนอร์เวย์โดยได้รับศึกษาขั้นต้นจากสถาบันกองทัพเรือนอร์เวย์ ในเรื่องของขีปนาวุธและอื่น ๆ ต่อมาพระองค์ได้ศึกษาต่อยังต่างประเทศ โดยได้ศึกษาในระดับปริญญาตรีสาขารัฐศาสตร์จากมหาวิทยาลัยแคลิฟอร์เนีย เบิร์กลีย์ ใน พ.ศ. 2542 ภายหลังจากการสำเร็จการศึกษา มกุฎราชกุมารโฮกุนได้ทรงเข้าร่วมปาฐกถาที่มหาวิทยาลัยออสโล ใน พ.ศ. 2544 ต่อมาพระองค์ได้สำเร็จการศึกษาจากโรงเรียนเศรษฐศาสตร์ลอนดอนในระดับปริญญาโทด้านการพัฒนาและความเชี่ยวชาญด้านการค้าระหว่างประเทศและแอฟริกา
ชีวิตส่วนพระองค์
มกุฎราชกุมารโฮกุนทรงได้รู้จักกับสตรีสามัญชนชื่อ เม็ตเตอ-มาริต เช็สเซิม เฮออิบี (Mette-Marit Tjessem Høiby) ผ่านทางเพื่อนของทั้งสองฝ่ายใน พ.ศ. 2542 เธอเป็นบริกรหญิงที่มีลูกติดอายุ 4 ขวบ จากความสัมพันธ์กับชายคนหนึ่งที่ต้องโทษในคดียาเสพติด และมีข่าวลือว่าเม็ตเตอ-มาริต "ที่ผ่านมาเธอเป็นที่รู้จักในนามของนักเต้นออสโลและมีเรื่องราวเกี่ยวกับยาเสพติด" เธอได้เข้ารับการรักษาเพื่อบำบัดสารเสพติดและมีประวัติว่าเป็นนักเที่ยวหนัก
อย่างไรก็ตามทั้งสองได้มีพิธีหมั้นขึ้น ท่ามกลางความรู้สึกของชาวนอร์เวย์ที่คิดว่ามกุฎราชกุมารทรงเลือกพระคู่หมั้นไม่เหมาะสม เนื่องจากว่าพระคู่หมั้นนั้นผ่านการมีบุตรมาแล้ว รวมไปถึงปัญหายาเสพติด นอกจากนี้บิดาของบุตรที่เธอเลี้ยงนั้นได้รับโทษในเรือนจำเนื่องจากปัญหายาเสพติด โดยในงานแถลงข่าวเปิดใจของว่าที่มกุฎราชกุมารี เธอได้กล่าวว่า อดีตที่ผ่านมาในช่วงวัยรุ่นของเธอมันทำให้เธอเข้มแข็งมากกว่าวัยรุ่นทั่วไป
ทั้งคู่ได้อภิเษกสมรสกันเมื่อวันที่ 25 สิงหาคม พ.ศ. 2544 โดยจัดขึ้นในกรุงออสโล พิธีล่าช้าไปหนึ่งชั่วโมงเนื่องจากเจ้าสาวร้องไห้ตลอดทั้งพิธี นางสาวเม็ตเตอ-มาริตสวมชุดคลุมผ้าไหมสีขาวยาว 20 ฟุต ส่วนมกุฎราชกุมารฉลองพระองค์ด้วยเครื่องทรงทหาร สายสะพายและเหรียญ โดยมกุฎราชกุมารเฟรเดอริกแห่งเดนมาร์ก เป็นเพื่อนเจ้าบ่าว เบตินา และเอมิลี สวันสตรอม, คามิลลา และแอนนิเคน เบอร์เนย และตูวา เฮออิบี เป็นเพื่อนเจ้าสาว นางสาวเม็ตเตอ-มาริต ได้รับการสถาปนาเป็น มกุฎราชกุมารีแห่งนอร์เวย์ ทั้งมกุฎราชกุมารและมกุฎราชกุมารี พร้อมด้วยเด็กชายมาริอุส โอรสนอกสมรสในมกุฎราชกุมารี ได้ปรากฏตัวบริเวณระเบียงของพระราชวังท่ามกลางการยิงสลุต และวงดนตรีเล่นเฉลิมฉลอง ทั้งสองพระองค์มีพระราชโอรส-ธิดา ด้วยกัน 2 พระองค์ ได้แก่
สมเด็จพระราชาธิบดีซัยยิด ซีรอญุดดีน
สมเด็จพระราชาธิบดีตวนกู ซัยยิด ซีรอญุดดีน อิบนี อัลมัรฮูม ตวนกูซัยยิด ปุตรา จามาลัลลาอิล ยังดีเปอร์ตวน อากงที่ 12 ทรงเป็นสมเด็จพระราชาธิบดีองค์ที่ 12 แห่งสหพันธรัฐมาเลเซีย และอดีตรายารัฐปะลิสเป็นพระราชโอรสในสมเด็จพระราชาธิบดีองค์ที่ 3 แห่งมาเลเซีย เสด็จพระราชสมภพเมื่อวันที่ 17 พฤษภาคม พ.ศ. 2486 และทรงขึ้นครองสิริราชสมบัติเมื่อวันที่ 13 ธันวาคม พ.ศ. 2544
พระราชประวัติ
สมเด็จพระราชาธิบดีตวนกู ซัยยิด ซีรอญุดดีน เสด็จพระราชสมภพเมื่อวันที่ 17 พฤษภาคม พ.ศ. 2486 ณ เมืองระอาว รัฐปะลิส ประเทศมาเลเซีย พระองค์ทรงอภิเษกสมรสเมื่อวันที่ 15 กุมภาพันธ์ พ.ศ. 2510 กับสมเด็จพระราชินีตวนกู เฟาซิอาห์ บินตี อัลมาร์ฮูม เติงกู อับดุล รอชีด รายา ประไหมสุหรี อากง ซึ่งสืบเชื้อสายพระราชวงศ์สุลต่านรัฐกลันตันและตรังกานู มีพระราชโอรส 1 พระองค์และพระราชธิดา 1 พระองค์ พระองค์ทรงสำเร็จการศึกษาจากวิทยาลัยวิชาการทหารแซนเฮริสต์ (Sandhurst) สหราชอาณาจักร เมื่อปี พ.ศ. 2508
พีแยร์-เอมิล ฮอยปีแยร์
พีแยร์-เอมิล คอร์ต ฮอยปีแยร์ (Pierre-Emile Kordt Højbjerg; เกิด 5 สิงหาคม ค.ศ. 1995) เป็นนักฟุตบอลชาวเดนมาร์ก ปัจจุบันเล่นในตำแหน่งกองกลางให้กับทอตนัมฮอตสเปอร์ และทีมชาติเดนมาร์ก
ฮอยปีแยร์เคยเป็นนักฟุตบอลเยาวชนของปีโก สกียอล, โคเปนเฮเกน และเปรินปือ ก่อนที่จะเข้าร่วมกับไบเอิร์นมิวนิกในปี ค.ศ. 2012 เขาลงเล่นครั้งแรกในฐานะทีมชุดใหญ่ของทีมสำรองในปีเดียวกัน และได้ลงเล่นครั้งแรกกับทีมชุดใหญ่ในเดือนเมษายน 2013 เป็นนักฟุตบอลที่ลงเล่นในบุนเดิสลีกาด้วยอายุน้อยที่สุด ณ เวลานั้น ด้วยอายุเพียง 17 ปี เขาลงเล่นให้กับทีม 25 นัด และชนะการแข่งขันทั้งในประเทศและต่างประเทศ รวมถึงการปล่อยยืมให้กับเอาคส์บวร์ค และชัลเคอ 04 ต่อมาในปี 2016 ฮอยปีแยร์เซ็นสัญญากับเซาแทมป์ตัน เป็นระยะเวลา 5 ปี ด้วยค่าตัว 12.8 ล้านปอนด์หลังจากเขาลงเล่น 130 นัดให้กับทีมนักบุญ เขาได้ย้ายเข้าร่วมทีม ทอตนัมฮอตสเปอร์ ในปี ค.ศ. 2020 ด้วยราคา 15 ล้านยูโร
ฮอยปีแยร์ยังเคยลงเล่นให้กับทีมชาติชุดเยาวชนตั้งแต่รุ่นอายุไม่เกิน 16 ถึง 21 ปี ปัจจุบันเขาได้ลงเล่นกับทีมชาติชุดใหญ่ โดยได้ลงเล่นครั้งแรกในปี ค.ศ. 2014
เกียรติประวัติ
ไบเอิร์นมิวนิก เซาแทมป์ตัน
ทอตนัมส์ ฮอตสเปอร์
รางวัลส่วนตัว
อ้างอิง
1995
คลองรอบกรุง
คลองรอบกรุง เป็นคลองขุดรอบพระนครชั้นกลาง (ชั้นที่สอง) ที่พระบาทสมเด็จพระพุทธยอดฟ้าจุฬาโลกมหาราชโปรดเกล้าฯให้ขุดขึ้นเมื่อ พ.ศ. 2326 เมื่อครั้งย้ายเมืองหลวงจากกรุงธนบุรีมาอยู่ฝั่งพระนคร โดยแยกจากแม่น้ำเจ้าพระยาที่บริเวณข้างป้อมพระสุเมรุ และไปออกแม่น้ำเจ้าพระยาที่บริเวณข้างสะพานพุทธยอดฟ้า
ในครั้งนั้นพระนครฝั่งตะวันออก มีภูมิประเทศเป็นแหลมโค้ง มีลำน้ำโอบอยู่สามด้าน ส่วนด้านในซึ่งติดกับผืนแผ่นดิน ได้ขุดเป็นคูเมืองไว้ตั้งแต่สมัยกรุงธนบุรี จึงมีสัณฐานคล้ายเกาะ พระบาทสมเด็จพระพุทธยอดฟ้าจุฬาโลกทรงพระกรุณาโปรดเกล้าฯ ให้รื้อซากป้อมบางกอกเดิมกับกำแพงเมืองครั้งกรุงธนบุรี เพื่อขยายกำแพงและคูพระนครใหม่ให้กว้างออกไป คูพระนครใหม่นี้โปรดเกล้าฯ ให้ขุดขนานไปกับแนวคูเมืองเดิม เริ่มจากริมแม่น้ำตอนบางลำพู วกไปออกแม่น้ำข้างใต้ บริเวณเหนือวัดสามปลื้ม ยาว 85 เส้น 13 วา กว้าง 10 วา ลึก 5 ศอก พระราชทานนามว่า "คลองรอบกรุง"
ประชาชนโดยมากมักเรียกชื่อคลองแตกต่างตามสถานที่ที่คลองผ่าน เช่น ช่วงต้นที่แยกจากแม่น้ำเจ้าพระยาข้างป้อมพระสุเมรุเรียก "คลองบางลำพู" ตามชื่อตำบล เมื่อผ่านสะพานหันเรียก "คลองสะพานหัน" เมื่อผ่านวัดเชิงเลน เรียก "คลองวัดเชิงเลน" และช่วงสุดท้ายก่อนออกแม่น้ำเจ้าพระยาที่บริเวณข้างสะพานพุทธเรียก "คลองโอ่งอ่าง" เพราะเคยเป็นแหล่งค้าขายเครื่องดินเผาของชาวมอญและชาวจีน เนื่องในโอกาสสมโภชกรุงรัตนโกสินทร์ พ.ศ. 2525 คณะรัฐมนตรีมีมติเมื่อวันที่ 7 ธันวาคม พ.ศ. 2525 ให้เรียกชื่อคลองนี้ให้ถูกต้องว่า "คลองรอบกรุง"
มิอง มูกาอิจิ
มิอง มูกาอิจิ (เกิด 29 มกราคม ค.ศ. 1998) เป็นไอดอลญี่ปุ่น และสมาชิกเกิร์ลกรุป AKB48 เธอเป็นสมาชิกของ AKB48 ทีม A และเป็นโซคันโตคุคนที่ 3 ของเอเคบีโฟร์ตีเอตกรุ๊ป
ประวัติ
เธอเกิดในจังหวัดไซตามะ เธอได้เล่นเทนนิสตั้งแต่ชั้นประถมศึกษาปีที่ 1 และเล่นต่อมาจนถึงชั้นประถมศึกษาปีที่ 3 ในระดับมัธยมศึกษาตอนต้น
อาชีพ
ก่อนที่จะเข้าร่วมวง AKB48 เธอเป็นนักแสดงเด็กซึ่งเป็นตัวแทนของ the talent agency Central G. และหลังจากเข้าเรียนมัธยมต้นเธอก็เป็นตัวแทนของ talent agency Ii Concept เธอได้ปรากฏตัวในละครโทรทัศน์หลายเรื่องเช่น Unfair และภาพยนตร์ เช่นUnfair: The Movie
ในเดือนมกราคม ค.ศ. 2013 เธอได้ผ่านการออดิชันรุ่นที่ 15 ของ AKB48 โดยเข้าร่วมกลุ่มในฐานะเค็งกีวเซ (สมาชิกฝึกหัด)
ระหัด
ระหัด (Rahat หรือ Chain Pump) เป็นเครื่องชักน้ำหรือวิดน้ำ ประกอบด้วย โครงราง เพลา(กงระหัด) ใบระหัดหรือโซ่ระหัด (คล้ายสายพาน โซ่จักรยาน) โดยทั่วไปรางและใบระหัดทำจากไม้ ใช้มือหมุน ใช้ถีบด้วยเท้า หรือใช้แรงสัตว์ หรือใช้แรงกลแปลงจากกระแสน้ำหรือลม ใช้ในการชลประทานเพื่อการกสิกรรมทั่วไปที่ต้องอาศัยน้ำสำหรับทำการเพาะปลูก โดยเฉพาะการทำนาต้องดึงน้ำขังต้นข้าวจนกระทั่งก่อนข้าวออกรวงจึงดึงน้ำออก ชาวนาจะปลูกข้าวในฤดูฝนปีละครั้ง เรียกว่า ข้าวนาปี แต่เมื่อมีการชลประทานดีขึ้นจะปลูกข้าวนอกฤดูฝนอีกด้วย ซึ่งเรียกว่า นาปรัง การใช้ระหัดวิดน้ำมีความสำคัญต่อการทำนาในสมัยก่อนมาก
ประวัติ
สันนิษฐานว่าระหัดถูกประดิษฐ์ขึ้นครั้งแรกในประเทศจีน (เรืยก 水转翻车 Shuǐ zhuǎn fānchē) หรือ อินเดีย โดยอาจพัฒนาแนวคิดในการประดิษฐ์ระหัดมาจาก “กังหันวิดน้ำ” ที่อาจจะเกิดขึ้นก่อน ระหัด กังหันน้ำเป็นเครื่องวิดน้ำหรือเครื่องชักน้ำคล้ายกับระหัด ใช้ตักน้ำหรือชักน้ำที่อยู่ในระดับต่ำขึ้นมายังที่สูง โดยใช้กระแสน้ำหมุนวงล้อขนาดใหญ่ที่ทําด้วยไม้ มักจะตั้งไว้ริมตลิ่งที่มีน้ำไหล ให้ขนาดของวงล้อใหญ่สูงกว่าระดับตลิ่งเพื่อให้น้ำไหลลงไปตามรางรับน้ำที่ทอดไปสู่บริเวณที่ต้องการน้ำ บนขอบของวงล้อมีภาชนะสําหรับตักน้ำ ซึ่งมีหลักฐานว่าเริ่มจากในอียิปต์โบราณ อาหรับ หรือเปอร์เซีย (เรืยก Noria) กังหันวิดน้ำนี้ในประเทศไทยอาจเรียกว่า ระหัดวง หรือ หลุก
ในประเทศไทยไม่มีหลักฐานที่จะค้นคว้าหรืออ้างอิงได้แน่นอนว่า คนไทยใช้ระหัดหรือได้รับการแนะนำให้รู้จักในประเทศเพื่อนบ้านใกล้เคียงรวมทั้งประเทศไทยตั้งแต่สมัยใด คําว่า “ระหัด” ที่ปรากฏในหนังสืออักขราภิธานศรับท์ ของ ดร.แดนนิช แบรดเลย์ หรือหมอบรัดเลย์ที่พิมพ์เมื่อ พ.ศ. 2416 เขียนว่า “ระหัศ อย่างหนึ่ง เป็นของเครื่องใช้บีบเยื่อฝ้ายให้เล็ดออกเสีย นั้น, อย่างหนึ่งเป็นเครื่องวิดน้ำเข้านา” จากหลักฐานดังกล่าวนี้แสดงว่า ระหัดเป็นเครื่องวิดน้ำที่คนไทยใช้กันมาอย่างน้อยร้อยปีเศษแล้ว
ลักษณะ
ระหัดในประเทศไทยมักทำด้วยไม้สักเนื่องจากทนน้ำ ระหัดมีส่วนประกอบที่สำคัญ คือ รางน้ำ ใบระหัด และกงระหัด
โครงรางน้ำ โดยมากใช้ไม้สักทำเป็นโครง มีความยาวประมาณ 3 – 6 เมตร ใช้ไม้แผ่นบาง ๆ ตีประกบทั้ง 2 ข้าง ให้รางน้ำซีกข้างบนโปร่ง ด้านล่างตีไม้ทึบ รางน้ำมีความสูงประมาณ 30 – 50 เซนติเมตร รางเป็นชั้นเดียว หรือสองชั้นหากรางมีความยาวมากซึ่งต้องแยกใบระหัดทั้งสองทางออกจากกัน
ใบระหัด โซ่ระหัด หรือลูกระหัด เป็นไม้แผ่นบางแบนเพื่อดันน้ำเข้าไปตามราง เป็นรูปสี่เหลี่ยมผืนผ้า จำนวน 30 – 40 ใบ กว้างประมาณ 8 – 10 เซนติเมตร ยาวประมาณ 12 – 15 เซนติเมตร เข้าเดือยใบระหัดแต่ละใบโดยใช้สลักตอกให้แกนใบยึดซึ่งกันและกัน ใบระหัดยึดคล้องกันแบบลูกโซ่ มีความยาวประมาณ 2 เท่า ของรางน้ำ ระหัดวิดน้ำอาจมีขนาดสั้นและยาวตามความต้องการของผู้ใช้
เพลา หรือกงระหัด หรือจักรระหัด มี 2 ชิ้นหัวและท้ายราง เป็นท่อนไม้วงกลมใช้ไม้หรือเหล็กเป็นแกน เจาะรูหลวม ๆ ให้หมุนได้สะดวก มีลักษณะคล้ายฟันเฟือง 6 หรือ 8 ซึ่ หมุนสับกันเป็นวง ทำหน้าที่ชักดึงให้ใบระหัดเคลื่อนหมุนได้ด้วยแรงหมุน แรงที่หมุนเพลานี้อาจต่อเข้ากับมือหมุน 2 ข้างจะทำเป็นแกนมีที่จับ เจาะรูยึดกับแกนเพลา ใช้หมุนโดยการดึงสลับข้างกัน มือหมุนอาจต่อกับไม้ชักอีกทีเพื่อทุ่นแรง (คล้ายการถีบจักรยาน) ข้อจํากัดของระหัดมือที่ คือ ต้องใช้แรงคนซึ่งไม่สามารถทำงานได้อย่างต่อเนื่องและยาวนาน จึงพัฒนาโดยต่อการฉุดเพลาเข้ากับแรงอื่น ได้แก่ เท้าถีบ หรือเพลาเดิน หรือใช้แรงสัตว์เทียมกับล้อเพลาที่มีฟันเฟืองผ่านแรง หรือใช้แรงกลแปลงจากกระแสน้ำหรือลม หรือเครื่องยนต์เป็นตัวฉุด และมีรางขนาดใหญ่ขึ้น
เวลาใช้จะวางระหัดด้านปลายจุ่มไปในน้ำให้เอียงทอดไปบนคันนา ซึ่งมีความลาดชันไม่มากเกิน ดึงมือหมุนทีละข้างสลับกันไปเรื่อย ๆ แกนเพลาเมื่อหมุนแล้วจะทำให้ฟันเฟืองและใบระหัดหมุนตาม ใบระหัดจะพุ้ยน้ำหรือตักน้ำขึ้นมาในรางและไหลออกตรงช่องมือหมุน การวิดระหัดอาจใช้คนเดียวหรือ 2 คน ช่วยกันหมุน ซึ่งทำให้ผ่อนแรงได้มากการใช้ระหัดวิดน้ำนอกจากใช้เพื่อการเพาะปลูกแล้ว ยังใช้วิดน้ำหาปลาได้อีกด้วย
ปัจจุบันในประเทศไทยไม่นิยมใช้ระหัดวิดน้ำในการกสิกรรมแล้ว โดยส่วนมากเกษตรกรหันมาใช้เครื่องสูบน้ำเข้ามาแทน แต่อาจพบเห็นได้ในนาเกลือซึ่งเป็นระหัดที่ีใช้แรงกลแปลงจากกระแสลม
ศัลยศาสตร์ตกแต่งและเสริมสร้าง
ศัลยศาสตร์ตกแต่งและเสริมสร้าง หรือ ศัลยกรรมตกแต่ง (Reconstructive surgery) เป็นสาขาย่อยของศัลยกรรมพสาสติก ซึ่งเน้นไปทางด้านการเปลี่ยนแปลงโครงสร้างของร่างกายเพื่อความสวยงาม เช่นการศัลยกรรมใบหน้า การผ่าตัดขยายขนาดเต้านม เป็นต้น ทำโดยศัลยแพทย์พลาสติก
เมื่อพูดถึงการศัลยกรรมความงามบนใบหน้า การเสริมจมูกและการทำตาสองชั้นเป็นการทำศัลยกรรมที่ท๊อปฮิตที่สุด ที่สาวไทยนิยมทำกันมากที่สุด ปัจจุบันนิยมหันมาทำศัลยกรรมมากขึ้น มีข้อมูลข่าวสาร การรับรู้เกี่ยวกับการทำศัลยกรรมเผยแพร่ออกไปสู่ผู้หญิงมากขึ้น จึงทำให้ผู้หญิงส่วนใหญ่ที่รักสวยรักงาม อยากให้ตัวเองดูน่าสนใจ และหันมาทำศัลยกรรม รวมถึงได้รับอิทธิพลจากการเสริมความงามในต่างประเทศ เช่น ประเทศเกาหลีใต้ แต่แท้จริงแล้ว การทำศัลยกรรมตกแต่งในประเทศไทยกับประเทศเกาหลีนั้นก็ไม่แตกต่างกัน โดยเฉพาะวิธีการและขั้นตอนในการผ่าตัด แต่สิ่งที่ต่างกันจะเป็นเรื่องของโครงสร้าง รูปร่าง และใบหน้าของผู้ที่มาทำศัลยกรรมมากกว่า
การทำศัลยกรรม (Plastic surgery) แม้ว่าจะมีอยู่โดยทั่วไปทุกหนแห่งแล้ว แต่ผู้ที่ต้องการจะทำต้องรู้จักเลือกว่า โรงพยาบาลแห่งใดบ้างที่มีหมอมืออาชีพ (Professionnal doctor) ที่ทำให้มั่นใจได้ เพราะมีคนจำนวนไม่น้อยที่ได้รับผลกระทบต่อชีวิตและความเป็นอยู่ เมื่อการทำศัลยกรรมผิดพลาด ดังนั้น การชั่งใจและการเลือกสถานที่จึงมีความจำเป็นระดับต้นๆ สำหรับผู้ที่ต้องการเสริมความงามดังกล่าว
เนย์มาร์: ความวุ่นวายที่ลงตัว
เนย์มาร์: ความวุ่นวายที่ลงตัว (Neymar: The Perfect Chaos) เป็นซีรีส์สารคดีจากเน็ตฟลิกซ์เล่าเรื่องราวเกี่ยวกับ เนย์มาร์ นักฟุตบอลอาชีพชาวบราซิล กำกับโดย เดวิด ชาร์ลส์ รอดริเกซ ลงสตรีมมิงทางเน็ตฟลิกซ์เมื่อวันที่ 25 มกราคม พ.ศ. 2565
เรือตรวจการณ์ชั้นเคคา
เรือตรวจการณ์ชั้นเคคา (Keka-class patrol boat) เป็นเรือที่ได้รับการออกแบบโดยบริษัทส่วนบุคคล เอเอสซี (ชื่อเดิมคือออสเตรเลียน ซับมารีน คอร์ปอเรชั่น) แต่เดิมสำหรับราชนาวีไทย (3 ลำ) ส่วนชุดที่สองได้รับการออกแบบมาสำหรับตำรวจทางทะเลฮ่องกง (6 ลำ)
ราชนาวีไทย
บริษัทเอเอสซีของออสเตรเลีย และบริษัทซิลค์ไลน์อินเตอร์เนชันแนลของไทย ได้ก่อตั้งกิจการร่วมค้าเพื่อสร้างเรือตรวจการณ์ชั้นเคคาสามลำสำหรับราชนาวีไทย ณ อู่เรือซิลค์ไลน์ ที่ปากน้ำปราณ เทศบาลเมืองประจวบคีรีขันธ์ ประเทศไทย
ซีรีส์ ที.81
เรือชั้นเคคาสำหรับราชนาวีไทยได้รับการกำหนดให้เป็นซีรีส์ ที.81 และมีคุณสมบัติดังต่อไปนี้:
ตำรวจทางทะเลฮ่องกง
ตำรวจทางทะเลฮ่องกงมีโครงการที่จะแทนที่เรือตรวจการณ์ 35 ลำที่เคยส่งมอบระหว่างปี ค.ศ. 1980 ถึง ค.ศ. 1992 ชุดแรกที่จะถูกแทนที่คือชั้นดาเมน เอ็มเค1 ซึ่งชั้นเคคาที่ออกแบบโดยบริษัทเอเอสซีได้รับเลือก พวกมันได้รับการสร้างโดยอู่ต่อเรือไฉลี่ในฮ่องกง และในอู่เรือของพวกเขาในจีนแผ่นดินใหญ่ระหว่างปี ค.ศ. 2000 ถึง ค.ศ. 2005 พวกมันได้รับการสั่งซื้อเป็นสองชุดของเรือสองและสี่ลำ
พระเทพภาวนาวชิรคุณ (ศิริวัฒน์ สิริวฑฺฒโน)
พระเทพภาวนาวชิรคุณ วิ.(ศิริวัฒน์ สิริวฑฺฒโน) เป็นพระราชาคณะชั้นเทพ ฝ่ายวิปัสสนาธุระ,เจ้าอาวาสวัดโสธรวรารามวรวิหาร และเจ้าคณะจังหวัดฉะเชิงเทรา
ประวัติ
พระเทพภาวนาวชิรคุณ มีนามเดิมว่า ศิริวัฒน์ อาภาสมบัติ เกิดปีฉลู ตรงกับวันที่ 14 เมษายน พ.ศ. 2504 ที่บ้านเลขที่ 38/121 ถนนศรีโสธรตัดใหม่ ตำบลหน้าเมือง อำเภอเมือง จังหวัดฉะเชิงเทรา บิดา-มารดา ชื่อ นายเสนีย์ และนางโสภา นามสกุลอาภาสมบัติ
การอุปสมบท
อายุ 28 ปี เข้าพิธีอุปสมบท เป็นพระภิกษุ ตรงกับ ปีมะเส็ง วันที่ 1 ก.ค.2532 ณ พัทธสีมา พระอุโบสถวัดโสธรวรารามวรวิหาร โดย มีพระธรรมเสนานี วัดโสธรวรารามวรวิหาร เป็นพระอุปัชฌาย์, พระพุทธิรังษี วัดโสธรวรารามวรวิหาร เป็นพระกรรมวาจาจารย์ และพระครูวุฒิวรารักษ์ วัดโสธรวรารามวรวิหาร เป็นพระอนุสาวนาจารย์ ได้รับฉายานามว่า สิริวฑฺฒโน
วัดช้างล้อม (อุทยานประวัติศาสตร์ศรีสัชนาลัย)
วัดช้างล้อม เป็นโบราณสถานสำคัญ ตั้งอยู่ในอุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย มีเจดีย์ทรงลังกาที่ตั้งอยู่บนฐานประทักษิณรูปสี่เหลี่ยมจัตุรัส มีช้างปูนปั้นเต็มตัวล้อมรอบ ซึ่งเป็นที่มาของชื่อโดยรอบฐานทั้ง 4 ด้าน รวม 39 เชือก หมายถึง โพธิปักขิยธรรม 37 ประการ ซึ่งเป็นธรรมอันเป็นเครื่องหมายการตรัสรู้ ประกอบกับวิมุตติ 2 ประการ
ประวัติ
นักวิชาการสันนิษฐานว่า วัดช้างล้อมนี้น่าจะเป็นวัดเดียวกันกับที่ปรากฏในศิลาจารึกหลักที่ 1 ที่กล่าวไว้ว่าในปี พ.ศ. 1829 พ่อขุนรามคำแหงทรงให้ขุดเอาพระธาตุขึ้นมาทำบูชา และฝังลงในกลางเมืองศรีสัชนาลัยก่อนก่อพระเจดีย์ทับลงไป
สถาปัตยกรรม
เจดีย์ประธานทรงลังกาขนาดใหญ่ ตั้งอยู่บนฐานประทักษิณรูปสี่เหลี่ยมจัตุรัสซ้อนกันหลายชั้น มีทางเดินเป็นบันไดขึ้นไปยังชั้นบน โดยรอบเจดีย์มีช้างปูนปั้นเต็มตัวประดับโดยรอบฐานทั้ง 4 ด้าน ด้านละ 9 เชือก (ยกเว้นด้านหนึ่งซึ่งเป็นบันไดทางขึ้นมีเพียง 8 เชือก) และที่มุมมีช้างขนาดใหญ่ประดับอีก 4 เชือก รวมเป็น 39 เชือก ช้างเชือกใหญ่ที่อยู่มุมเจดีย์เป็นช้างทรงเครื่องมีลวดลายปูนปั้นประดับที่คอ และข้อเท้าสวยงามกว่าช้างที่ฐานสี่เหลี่ยม ระหว่างช้างปูนปั้นที่ฐานนั้นจะมีเสาประทีปศิลาแลงสลับเป็นระยะ ด้านหน้าช้างแต่ละเชือกจะมีพุ่มดอกบัวตูมปูนปั้นวางตั้งอยู่ ปัจจุบันช้างปูนปั้นได้ผุผังไปเป็นส่วนใหญ่ เหลือที่เห็นเป็นรูปหัวช้างอยู่จำนวนไม่กี่เชือก แต่ยังคงแสดงออกถึงความงดงามของประติมากรรมสมัยสุโขทัยอย่างเต็มที่  ช้างปูนปั้นที่วัดช้างล้อมในอุทยานประวัติศาสตร์ศรีสัชนาลัยมีลักษณะเด่นกว่าช้างปูนปั้นที่วัดอื่นๆ คือ ยืนเต็มตัวแยกออกจากผนัง มีขนาดสูงใหญ่เทียบเท่าหรือใหญ่กว่าช้างจริง เบื้องเจดีย์ประธานมีบันได2 ชั้นขึ้นสู่ลานหน้าเจดีย์ เหนือฐานประทักษิณมีซุ้มพระพุทธรูปประทับนั่งปางมารวิชัย 20 ซุ้ม โดยส่วนใหญ่ได้ผุผังไปเกือบหมด ยังเหลือที่สมบูรณ์เพียงไม่กี่องค์ เหนือบริเวณองค์ระฆังขึ้นไปเป็นบัลลังก์ก้านฉัตรประดับด้วยพระรูปพระสาวกปางลีลาปูนปั้นแบบนูนต่ำจำนวน 17 องค์
นอกจากนั้นวัดช้างล้อมยังมีวิหารที่อยู่ด้านหน้าเจดีย์ประธาน นอกนั้นเป็นวิหารขนาดเล็ก 2 หลัง และเจดีย์รายอีก 2 องค์
คณะวิศวกรรมศาสตร์ มหาวิทยาลัยเทคโนโลยีราชมงคลกรุงเทพ
ประวัติ
คณะวิศวกรรมศาสตร์ มหาวิทยาลัยเทคโนโลยีราชมงคลกรุงเทพมีจัดการเรียนการสอนทางด้านวิศวกรรมศาสตร์ โดยทุกหลักสูตรในคณะฯ ได้ผ่านการรับรองหลักสูตรจากคณะกรรมการการอุดมศึกษา(สกอ.) และสภาวิศวกร (ผู้สำเร็จการศึกษาจากคณะฯ สามารถยื่นเรื่องเพื่อขอทดสอบความรู้เพื่อขอรับใบอนุญาตประกอบวิชาชีพวิศวกรรมควบคุม(ใบ กว.)จากสภาวิศวกรได้) โดยที่มหาวิทยาลัยเทคโนโลยีราชมงคลกรุงเทพเกิดขึ้นจาการยุบรวมเข้าด้วยกันของสามวิทยาเขต ดังนี้ ทำหน้าที่จัดการเรียนการสอนในระดับอุดมศึกษา โดยยึดมั่นในอุดมการณ์จัดการศึกษาเพื่อผลิตบัณฑิตนักปฏิบัติตอบสนองความต้องการของสังคมที่เชื่อมั่นว่าเทคโนโลยีและอาชีวศึกษาเป็นกระบวนการศึกษาที่จำเป็นในการเสริมสร้างมาตรฐานคุณภาพเพื่อเป็นกำลังสำคัญในการพัฒนาเศรษฐกิจและสังคมไทย
สิ่งที่มันกำลังเกิด
และเป็นเพลงประกอบละครเรื่อง อันโกะ กลรักสตรอว์เบอร์รี่ ทางช่อง 3 เนื้อหาเพลงนี้พูดถึงความรู้สึกดี ๆ ที่เกิดขึ้นระหว่างคนสองคน ฝ่ายหนึ่งได้รับความรู้สึกนั้น และนิยามว่ามันคือความรัก
การตอบรับ
เพลง "สิ่งที่มันกำลังเกิด" ได้ติดชาร์ตอันดับสูงสุด 14 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 25 พฤศจิกายน พ.ศ. 2556 จากเว็บไซต์ Gmember
เวอร์ชันฟิล์ม บงกช
"สิ่งที่มันกำลังเกิด" เวอร์ชันของ ฟิล์ม บงกช เป็นซิงเกิลและเพลงประกอบละครเรื่อง อันโกะ กลรักสตรอว์เบอร์รี่ ในปี พ.ศ. 2556 เช่นเดียวกัน ออกจำหน่ายในวันที่ 22 พฤศจิกายน พ.ศ. 2556
เพลง "สิ่งที่มันกำลังเกิด" เวอร์ชันนี้ได้ติดชาร์ตอันดับสูงสุด 10 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 25 พฤศจิกายน พ.ศ. 2556 จากเว็บไซต์ Gmember
อิทธิเดช แก้วหลวง
นายอิทธิเดช แก้วหลวง (เกิด 19 พฤศจิกายน พ.ศ. 2506) อดีตสมาชิกสภาผู้แทนราษฎรเชียงราย เขต 6 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
ประวัติ
อิทธิเดช แก้วหลวง เกิดเมื่อวันที่ 19 พฤศจิกายน พ.ศ. 2506 เป็นบุตรของนายเอ็ม และนางทวีรัตน์ แก้วหลวง มีพี่น้อง 2 คน สำเร็จการศึกษานิติศาสตรบัณฑิต จุฬาลงกรณ์มหาวิทยาลัย และศิลปศาสตรมหาบัณฑิต สาขาเศรษฐศาสตร์ มหาวิทยาลัยเวสเทิร์นมิชิแกน ประเทศสหรัฐอเมริกา สมรสกับนางจิตต์อนงค์ มีบุตร 2 คน
งานการเมือง
ปี พ.ศ. 2544 ได้รับเลือกตั้งสมาชิกสภาผู้แทนราษฎรครั้งแรกในสังกัดพรรคไทยรักไทย และได้รับเลือกตั้งติดต่อกันมาอีก 3 ครั้ง
อนึ่ง นายอิทธิเดชเคยเป็นที่ปรึกษา รัฐมนตรีประจำสำนักนายกรัฐมนตรี พ.ศ. 2545, ที่ปรึกษา รัฐมนตรีว่าการกระทรวงอุตสาหกรรม พ.ศ. 2546, ที่ปรึกษา รัฐมนตรีว่าการกระทรวงคมนาคม พ.ศ. 2547 และที่ปรึกษา รัฐมนตรีว่าการกระทรวงทรัพยากรธรรมชาติและสิ่งแวดล้อม พ.ศ. 2548 รวมทั้งเป็นประธานคณะกรรมาธิการกิจการชายแดนไทย สภาผู้แทนราษฎร ระหว่าง พ.ศ. 2552 - 2554
สมาชิกสภาผู้แทนราษฎร
อิทธิเดช แก้วหลวง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
บอเจ พราฟเด
บอเจ พราฟเด ("Боже правде" "Bože pravde", "เทวะ, โปรดประทานความเป็นธรรมแก่เรา" หรือ "เทพแห่งความยุติธรรม" ) เป็นชื่อของเพลงชาติอย่างเป็นทางการแห่งสาธารณรัฐเซอร์เบีย ตามมาตรา 7 แห่งรัฐธรรมนูญสาธารณรัฐเซอร์เบีย ค.ศ. 2006
อนึ่ง เพลงนี้นอกจากเป็นเพลงชาติ ยังมีสถานะเป็นเพลงเกียรติยศสำหรับพระมหากษัตริย์ของ ราชรัฐเซอร์เบีย และ ราชอาณาจักรเซอร์เบีย ตราบจนกระทั่งมีการสถาปนาราชอาณาจักรเซอร์เบีย, โครเอเชีย และสโลวีเนีย ในปี ค.ศ. 1918 จึงได้ทำนอง และ บทร้องของเพลงนี้ไปเป็นส่วนหนึ่งของเพลงชาติราชอาณาจักรยูโกสลาเวีย รัฐสภาของเซอร์เบียได้เสนอให้ใช้เพลงนี้เป็นเพลงชาติสาธารณรัฐเซอร์เบียเมื่อวันที่ 17 สิงหาคม ค.ศ. 2004 และได้รับการรับรองในรัฐธรรมนูญเมื่อวันที่ 8 พฤศจิกายน ค.ศ. 2006 ส่วนบทร้องของเพลงนั้นได้รับรองอย่างเป็นทางการตามกฎหมายเมื่อวันที่ 11 พฤษภาคม ค.ศ. 2009 ทั้งนี้ บทเพลง "Bože pravde" ฉบับดั้งเดิมนั้นได้ประพันธ์ขึ้นในปี ค.ศ. 1872 ทำนองโดย ดาวอริน เยนโก (Davorin Jenko) บทร้องโดย โยวาน ดอร์เดวิช (Jovan Đorđević)
บทร้องที่ใช้อยู่ในปัจจุบัน ได้มีกาสปรับแก้ไขจากบทร้องต้นฉบับ ในช่วงเวลาที่เซอร์เบียไม่การฟื้นฟูสถาบันกษัตริย์ โดย เนื้อร้องของบทที่2 ของวรรคที่3 "กษัตริย์เซอร์เบีย"(kralja srpskog) เปลี่ยนเป็น "แผ่นดินเซอร์เบีย"(srpske zemlje) และ บทที่4ของวรรคที่3 "พระเจ้าทรงคุ้มครอง กษัตริย์เซอร์เบีย" "God, save Serbian king" (srpskog kralja Bože spasi) มีการเปลี่ยนเป็น "พระเจ้าทรงคุ้มครอง พระเจ้าปกป้อง" "God save, God defend" (Bože spasi, brani Bože)
บทร้อง
บทร้องของเพลง "Bože pravde" ฉบับทางการมีอยู่ทั้งสิ้น 8 บท แต่โดยปกตินิยมขับร้องเฉพาะบทที่ 1 และบทที่ 2
(*) บทประสานเสียงร้องซ้ำสองครั้ง
สโมสรฟุตบอลขอนแก่นมอดินแดง
สโมสรฟุตบอลขอนแก่นมอดินแดง เป็นสโมสรฟุตบอลในจังหวัดขอนแก่น ประเทศไทย ปัจจุบันกำลังแข่งขันในไทยลีก 3 โซนภาคตะวันออกเฉียงเหนือ โดยเลื่อนชั้นจากไทยแลนด์ อเมเจอร์ลีก เมื่อฤดูกาล 2561 ขอนแก่นมอดินแดงถือเป็นสโมสรฟุตบอลตัวแทนของมหาวิทยาลัยขอนแก่น
2561: ไทยแลนด์ อเมเจอร์ลีก
ในการแข่งขันโซนภาคตะวันออกเฉียงเหนือตอนบน รอบคัดเลือก ขอนแก่นมอดินแดงอยู่ในกลุ่มย่อย เอ 4 ร่วมสายกับนาดูนและกระนวน โดยขอนแก่นฯ สามารถเอาชนะกระนวนไปได้ 1–0 และเอาชนะนาดูนไปได้ 5–2 ทำให้สโมสรจบอันดับที่ 1 ของตาราง ผ่านเข้าสู่รอบมินิลีกได้สำเร็จ
ในรอบมินิลีก ขอนแก่นมอดินแดงอยู่ในกลุ่ม เอ ร่วมสายกับตาโขน ซิตี้, หนองนาคำ และเมืองเลย โดยขอนแก่นฯ ลงแข่งขันทั้งหมด 3 นัด ชนะได้ทั้งหมด 3 นัด ยิงได้ 22 ประตู และเสียประตูเพียงลูกเดียว ทำให้ขอนแก่นฯ จบอันดับที่ 1 ของตาราง ผ่านเข้าสู่รอบชิงชนะเลิศประจำโซนภาคตะวันออกเฉียงเหนือตอนบนได้สำเร็จ
ในการแข่งขันรอบชิงชนะเลิศประจำโซนย่อยนี้ ขอนแก่นมอดินแดงต้องพบกับชุมแพ สโมสรจากจังหวัดเดียวกัน โดยขอนแก่นฯ สามารถเอาชนะชุมแพไปได้ 3–1 ผ่านเข้าไปชิงชนะเลิศกับมหาวิทยาลัยราชภัฏนครราชสีมาจากโซนภาคตะวันออกเฉียงเหนือตอนล่าง และในการแข่งขันรอบชิงชนะเลิศประจำภาคนี้ ขอนแก่นมอดินแดงก็สามารถเอาชนะมรภ.นครราชสีมาไปได้ 1–0 โดยได้ประตูชัยจากชุนากร อาจนุการ ในนาทีที่ 66 ทำให้สโมสรเลื่อนชั้นสู่ไทยลีก 4 ฤดูกาล 2562 ได้สำเร็จ
2562: ไทยลีก 4
ในการแข่งขันไทยลีก 4 โซนภาคตะวันออกเฉียงเหนือ ขอนแก่นมอดินแดงประเดิมลงแข่งขันในลีกอาชีพนัดแรกด้วยการบุกไปเอาชนะมหาสารคาม 3–1
ในวันที่ 17 มีนาคม พ.ศ. 2562 ธนพล ศรีทอง ทำแฮตทริกให้กับขอนแก่นมอดินแดงในนัดที่ออกไปเยือนศรีสะเกษ ยูไนเต็ด เขาทำสี่ประตู ช่วยให้ขอนแก่นฯ บุกไปเอาชนะได้ 5–1 โดยแฮตทริกของธนพลถือเป็นแฮตทริกแรกของสโมสรในลีกอาชีพ
วอลเลย์บอลชายชิงแชมป์นอร์เซกา 1981
วอลเลย์บอลชายชิงแชมป์นอร์เซกา 1981 (1981 Men's NORCECA Volleyball Championship) เป็นครั้งที่เจ็ดของการแข่งขัน ระหว่างวันที่ 04–09 มิถุนายน ณ เม็กซิโกซิตี, เม็กซิโก
ฟาโรห์แฮตเชปซุต
แฮตเชปซุต (Hatshepsut; /hætˈʃɛpsut/ "สตรีชั้นสูงผู้เป็นเอก" ) เป็นพระมหากษัตริย์พระองค์ที่ห้าในราชวงศ์ที่สิบแปดแห่งอาณาจักรอียิปต์โบราณ ซึ่งเป็นสตรี
พระนางเป็นอิสตรีผู้ที่ครองบัลลังค์เป็นฟาโรห์องค์ที่สามแต่กลับเป็นที่รู้จักอย่างมากในฐานะ "ราชินีมีเครา" มาจากการที่พระนางได้สวมเคราปลอมเหมือนบุรุษฟาโรห์ทำกัน พระนางได้แต่งตำนานเกี่ยวกับประสูติกาลของพระนางว่า "เมื่อเทพอามุนผู้ยิ่งใหญ่แห่งนครธีบส์ หลงรักหญิงงามนามว่าอาโมส อามุนได้เข้าหานางและมีสัมพันธ์กับนาง โดยที่พระองค์อามุนแต่งตั้งบุตรีในครรภ์ของอาโมสเป็นผู้นั่งบัลลังค์ฮอรัสตลอดไป" ดังนั้นถือได้ว่าเป็นการฉลาดที่พระนางแต่งตำนานไว้เพื่อให้ไม่มีประชาชนหน้าไหนกล่าวหาพระนางได้อีก
พระนางมีพระราชกรณียกิจในการบำรุงเศรษฐกิจของอียิปต์ และค้าขายกันกับดินแดนพันท์และได้ของมีค่ามากมายกลับมา โดยวิหารสุสานของนางมีชื่อว่าเดียร์-เอล-บาฮารี หรือในภาษาอียิปต์โบราณว่า"เจเซร์-เจเซร์รู"(Djeser-djeseru)
อ้างอิง
-1458
ฟาโรห์นุบเนเฟอร์
นุบเนเฟอร์ เป็นพระนามประสูติของกษัตริย์ (ฟาโรห์) ที่อาจจะทรงปกครองในช่วงราชวงศ์ที่สองแห่งอียิปต์โบราณ ไม่ทราบระยะเวลาที่แน่นอนในการครองราชย์ของพระองค์และตำแหน่งตามลำดับเวลาของพระองค์ก็ยังไม่ชัดเจน
ที่มาของพระนาม
พระนาม "นุบเนเฟอร์" ปรากฏอยู่เศษภาชนะหินสีดำสองชิ้นที่พบในห้องชุดใต้ในสุสานของฟาโรห์ดโจเซอร์ (ราชวงศ์ที่สาม) ที่ซักกอเราะฮ์ โดยกล่าวถึงโครงสร้างอาคารที่มีนามว่า "เมนติ-อังค์" ("ชีวิตอาจจะยืนยง") ซึ่งก่อสร้างขึ้นในรัชสมัยของฟาโรห์นิเนทเจอร์ ดังนั้น นักไอยคุปต์วิทยา เช่น ปีเตอร์ คาพลอนี, โจเชม คาห์ล และฟรานเซสโก ทิราดริตติ จึงเชื่อว่ารัชสมัยของฟาโรห์นุบเนเฟอร์ ควรจะเรียงตามลำดับเวลาให้ใกล้เคียงกับรัชสมัยของฟาโรห์นิเนทเจอร์ พระนามของนุบเนเฟอร์ไม่ปรากฏในเอกสารร่วมสมัยหรือเอกสารหลังจากการสวรรคตของพระองค์ใดอีก
การระบุตัวตน
นักไอยคุปต์วิทยา เช่น แบตทิสคอมเบ กันน์ และไอ. อี. เอส. เอ็ดเวิร์ดส์ เชื่อว่าพระนาม "นุบเนเฟอร์" อาจจะเป็นพระนามประสูติของฟาโรห์ราเนบ แต่ในทางตรงกันข้าม นักไอยคุปต์วิทยาอย่างว็อล์ฟกัง เฮ็ลท์ค และโทบี วิลกินสัน คิดว่า ฟาโรห์นุบเนเฟอร์ ทรงเป็นผู้สืบทอดพระราชบัลลังก์โดยตรงของฟาโรห์นิเนทเจอร์ ส่วนปีเตอร์ คาพลอนี ได้ระบุว่า ฟาโรห์นุบเนเฟอร์ทรงเป็นฟาโรห์ที่ทรงปกครองระหว่างรัชสมัยของฟาโรห์วัดจ์เนสและรัชสมัยของฟาโรห์เซเนดจ์
รักสลายดอกฝ้ายบาน
การตอบรับและผลที่ตามมา
เพลงนี้เป็นอีกเพลงที่สร้างชื่อเสียงให้กับจินตหรา และกลายเป็นเพลงประจำงานกาชาดดอกฝ้ายบาน สืบสานวัฒนธรรมไทเลยอีกด้วย และยังเป็นเพลงแนวหมอลำที่เป็นที่นิยมของคนฟังทั้งแฟนคลับของจินตหรา รวมถึงคอหมอลำและคนที่ไม่ได้ฟังเพลงหมอลำ รวมถึงชาวต่างชาติ
เพลงนี้เคยถูกนำมาขับร้องใหม่โดยเป็กกี้ ศรีธัญญา ในรายการเปลี่ยนหน้าท้าโชว์ Sing Your Face Off ซีซันที่ 3 ในปี พ.ศ. 2560
พรรคคอมมิวนิสต์ฮังการี
พรรคคอมมิวนิสต์ฮังการี (Magyar Kommunista Párt, ชื่อย่อ MKP) ช่วงเริ่มแรกรู้จักกันในชื่อ พรรคคอมมิวนิสต์ในฮังการี (Kommunisták Magyarországi Pártja, ชื่อย่อ KMP) เป็นพรรคการเมืองสายคอมมิวนิสต์ในประเทศฮังการีที่ดำรงอยู่ในช่วงระหว่างสงครามและในช่วงสั้น ๆ ภายหลังสงครามโลกครั้งที่สองสิ้นสุด
การก่อตั้งและช่วงปีแรก
พรรคคอมมิวนิสต์ฮังการี (KMP) ถูกก่อตั้งขึ้นในชื่อ "พรรคคอมมิวนิสต์ในฮังการี" ในช่วงปลายปี 1918 โดย เบลอ กุน อดีตนักข่าวผู้ต่อสู้เพื่อจักรวรรดิออสเตรีย-ฮังการีในสงครามโลกครั้งที่หนึ่ง หลังจากการใช้เวลาอยู่ในค่ายเชลยศึกในรัสเซีย กุนและบรรดาเพื่อนของเขาได้ก่อตั้งกลุ่มคอมมิวนิสต์ซึ่งจะเป็นรากฐานของพรรคในอนาคตที่กรุงมอสโกในเดือนตุลาคม 1918 สมาชิกกลุ่มแรกได้กลับมายังฮังการีในเดือนพฤศจิกายน และในวันที่ 24 ได้มีการก่อตั้งพรรคคอมมิวนิสต์อย่างเป็นทางการ พรรคคอมมิวนิสต์ใช้ชื่อว่า "พรรคคอมมิวนิสต์ในฮังการี" (Kommunisták Magyarországi Pártja) แทนที่จะใช้ชื่อ "พรรคคอมมิวนิสต์ฮังการี" เนื่องจากชนชั้นทางสังคมส่วนใหญ่เป็นคนงานในโรงงานในบูดาเปสต์ ซึ่งไม่ใช่ชาติพันธุ์ชาวฮังการี และมีชาวฮังการีเป็นเพียงส่วนน้อยนิดเท่านั้นในพรรคที่เพิ่งก่อตั้งใหม่ ในขั้นต้น กลุ่มยังมีขนาดเล็กเมื่อเทียบกับพรรคประชาธิปไตยสังคมนิยมฮังการี อย่างไรก็ตาม ความไม่มั่นคงทางการเมืองของรัฐบาลภายใต้การนำของ มิฮาย กาโรยี และความนิยมที่เพิ่มขึ้นของขบวนการบอลเชวิค ทำให้พรรคประชาธิปไตยสังคมนิยมต้องการเป็นพันธมิตรกับพรรคคอมมิวนิสต์ สำหรับพรรคประชาธิปไตยสังคมนิยม การเป็นพันธมิตรกับพรรคคอมมิวนิสต์ไม่เพียงแต่เพิ่มจุดยืนของตนกับผู้คนทั่วไปเท่านั้น แต่ยังทำให้พรรคเชื่อมโยงกับพรรคคอมมิวนิสต์รัสเซียที่มีอำนาจมากขึ้นอีกด้วย เนื่องจากกุนมีความสัมพันธ์ใกล้ชิดกับบอลเชวิครัสเซีย
วิลเฮ็ล์ม ริทเทอร์ ฟ็อน เลพ
วิลเฮ็ล์ม ริทเทอร์ ฟ็อน เลพ (Wilhelm Ritter von Leeb) เป็นจอมพลชาวเยอรมันและอาชญากรสงครามในช่วงสงครามโลกครั้งที่สอง ในช่วงปฏิบัติการบาร์บารอสซาในการรุกรานสหภาพโซเวียต เขาได้บัญชาการในกองทัพกลุ่มเหนือและให้ความร่วมมืออย่างใกล้ชิดกับหน่วยเอ็สเอ็ส-ไอน์ซัทซ์กรุพเพิน หน่วยกองกำลังทีมสังหารที่ได้รับมอบหมายให้ทำการสังหารชาวยิวซึ่งเป็นส่วนหนึ่งของการล้างชาติโดยนาซี
แกล้งจุ๊บให้รู้ว่ารัก (ไต้หวัน)
แกล้งจุ๊บให้รู้ว่ารัก   เป็นภาพยนตร์ของประเทศไต้หวัน แนวดราม่า นำแสดงโดย เจิ้งหยวนช่าง, หลินอีเฉิน, จางหย่งหัว และ ถังฉ่งเชิ่งออกอากาศทางช่อง ซีทีวี (ประเทศใต้หวัน) ในวันที่ 25 กันยายน ค.ศ. 2005 ถึง 12 กุมภาพันธ์ ค.ศ. 2006 ทุกอาทิตย์ เวลา 22.00 น. จำนวน 30 ตอน สำหรับประเทศไทยออกอากาศทาง ช่อง3 ทุกวันศุกร์ - เสาร์ เวลา 02.15 เริ่ม 22 มีนาคม - 13 มิถุนายน ค.ศ. 2008 และออกอากาศซ้ำ ทุกวันศุกร์ - อาทิตย์ เวลา 02.15 และ 01.30 เริ่ม 11 กันยายน ค.ศ. 2015
วิลเฮ็ล์ม ริทเทอร์ ฟ็อน เลพ
18761956
แกล้งจุ๊บให้รู้ว่ารัก (ไต้หวัน)
เรื่องย่อ
เซียงฉินหญิงสาวที่มีใช้ความรักหล่อหลอมจื๋อซู่ชายที่เธอรัก ในช่วงปิดภาคเรียน เซียงฉินเกิดรักแรกพบกับเจียงจื๋อซู่นักเรียนชายที่มีไอคิว 200 เซียงฉินแอบหลงรักจื๋อซู่เป็นเวลานานถึง 2 ปี วันหนึ่ง เซียงฉินรวบรวมความกล้าบอกรักจื๋อซู่ นึกไม่ถึงว่าเซียงฉินราวกับถูกฟ้าผ่าเข้ากลางวันแสกๆ เธอถูกจื๋อซู่ปฏิเสธอย่างไม่มีเยื่อใย  เนื่องจากจื๋อซู่เป็นคนดังของโรงเรียน ทำให้เรื่องที่เซียงฉินบอกรักจื๋อซู่นั้นได้แพร่สะพัดไปทั่วโรงเรียน บ้านของเซียงฉินประสบภัยธรรมชาติ ทำให้พ่อและเซียงฉินต้องไปพึ่งพาอาศัยคนรู้จัก ทั้งสองเข้าพักที่บ้านของอาลี่เป็นการชั่วคราว ทำให้โศกนาฏกรรมที่สวรรค์ดลบันดาลได้เริ่มต้นขึ้น นึกไม่ถึงว่าอาลี่เป็นพ่อของจื๋อซู่ ทำให้เรื่องราวของเซียงฉินและจื๋อซู่ซึ่งใช้ชีวิตอยู่ใต้ชายคาเดียวกันได้เริ่มต้นขึ้น
เซียงฉินได้ทำลายชีวิตอันแสนสงบสุขของจื๋อซู่ ทำให้เรื่องราวต่างๆมากมายเกิดขึ้นในชีวิตของจื๋อซู่ แต่ด้วยความกล้าและจิตใจของเซียงฉิน ทำให้จื๋อซู่เปลี่ยนทัศนคติต่อคนรอบข้าง รวมทั้งตระหนักถึงโอกาส ทำให้โศกนาฏกรรมที่สวรรค์ดลบันดาลให้เกิดขึ้นนั้นไม่ใช่โศกนาฏกรรมอีกต่อไป ความรักค่อยๆก่อตัวขึ้นในจิตใจของหนุ่มสาวทั้งสอง
การสื่อสารในประเทศกัมพูชา
การสื่อสารในกัมพูชา โดยทั่วไป ได้แก่ โทรศัพท์ โทรเลข ที่ควบคุมโดยกระทรวงการสื่อสารทางไกล การคมนาคมและไปรษณีย์ภายในประเทศได้รับการฟื้นฟูขึ้นมาใหม่รวม พ.ศ. 2523 เป็นต้นมา ในสมัยสาธารณรัฐประชาชนกัมพูชาหลังจากที่ถูกทำลายไปในสมัยเขมรแดง ในเดือนมกราคม พ.ศ. 2530 สหภาพโซเวียตเข้ามาช่วยจัดตั้งการสื่อสารทางไกลผ่านดาวเทียมเพื่อการติดต่อสื่อสารระหว่างพนมเปญ มอสโก ฮานอย เวียงจันทน์ และปารีส การสื่อสารทางไกลในช่วงแรกถูกจำกัดเฉพาะรัฐบาล แต่ในปัจจุบันการสื่อสารได้มีการพัฒนาและเปิดกว้างมากขึ้นด้วยระบบโทรศัพท์เคลื่อนที่
โทรศัพท์
หน่วยงานของรัฐบาลที่ดูแลโทรศัพท์คือเทเลคอม กัมพูชา ก่อตั้งใน พ.ศ. 2549 ซึ่งเป็นส่วนขยายของกระทรวงไปรษณีย์และการสื่อสารทางไกล มีการเชื่อมต่อทางสายโทรศัพท์จากพนมเปญไปยังจังหวัดต่าง ๆ ทั่วประเทศ และการใช้โทรศัพท์เคลื่อนที่กำลังกระจายไปในชนบท ส่วนในเมือง โทรศัพท์เคลื่อนที่ถือเป็นสิ่งจำเป็น การโทรศัพท์ทางไกลไปต่างประเทศหาได้ง่ายแต่ราคาแพง โดยมีบริการในพนมเปญและจังหวัดใหญ่
อินเทอร์เน็ต
โฮสต์อินเทอร์เน็ต: 5,452 (พ.ศ. 2552)
ผู้ใช้อินเทอร์เน็ต: 78,500 (พ.ศ. 2552)
รหัสประเทศ: .kh
อาคารใบหยก 2
ตึกใบหยก 2 (Baiyoke Tower II) เป็นตึกระฟ้าในกรุงเทพมหานคร ปัจจุบันเป็นตึกที่สูงเป็นลำดับที่ 4 ของประเทศไทย ยังถือว่าเป็นตึกที่มีจำนวนชั้นมากที่สุดในประเทศไทย ด้วยจำนวน 85 ชั้น และเคยเป็นตึกที่สูงที่สุดในประเทศไทยระหว่าง พ.ศ. 2540–2559 ก่อนถูกทำลายสถิติโดยตึกคิง เพาเวอร์ มหานคร ซึ่งตึกใบหยก 2 เป็นตึกที่ครองตำแหน่งตึกที่สูงที่สุดในไทยนานที่สุดเป็นเวลา 19 ปี มีลิฟต์แก้วเพื่อขึ้นไปสู่ห้องอาหารชั้นที่ 77 ตั้งอยู่ในย่านประตูน้ำ ซอยราชปรารภ 3 ถนนราชปรารภ แขวงถนนพญาไท เขตราชเทวี กรุงเทพมหานคร